

PROJEKTS uz 30.07.2024

vēlamais datums izskatīšanai: Attīstības komitejā 14.08.2024.

domē: 29.08.2024.

sagatavotājs: Indra Murziņa

ziņotājs: Indra Murziņa

 LĒMUMS

Ādažos, Ādažu novadā

2024. gada 29.augustā **Nr.**«DOKREGNUMURS»

**Par Ādažu novada domes 2021. gada 25.maija lēmuma Nr. 117 “Par atļauju izstrādāt detālplānojumu nekustamajam īpašumam Tallinas šosejā 57” atcelšanu**

Ādažu novada pašvaldības dome izskatīja *vārds, uzvārds* 23.07.2024. iesniegumu (reģistrēts 23.07.2024. ar Nr. ĀNP/1-11-1/24/3788) ar lūgumu atcelt Ādažu novada domes 25.05.2021. lēmumu Nr. 117 „Par atļauju izstrādāt detālplānojumu nekustamajam īpašumam Tallinas šosejā 57” un *vārds, uzvārds* 14.08.2024. e-pasta vēstuli par piekrišanu lēmuma par detālplānojuma izstrādes uzsākšanu atcelšanai.

Izvērtējot iesniegumu un ar to saistītos apstākļus, konstatēts:

1. nekustamais īpašums “Kraujas” (kadastra Nr. 8044 013 0215) sastāv no zemes vienības Tallinas šosejā 57, Baltezerā, Ādažu pag., Ādažu nov., ar kadastra apzīmējumu 8044 013 0215 un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 1381 *vārds, uzvārds*;
2. Ādažu novada dome 25.05.2021. pieņēma lēmumu Nr. 117 „Par atļauju izstrādāt detālplānojumu nekustamajam īpašumam Tallinas šosejā 57”, (turpmāk – Lēmums), ar kuru tika atļauts izstrādāt detālplānojumu nekustamajam īpašumam Tallinas šosejā 57, Baltezerā, ar mērķi pamatot zemesgabalu sadalīšanu savrupmāju apbūves gabalos Savrupmāju apbūves teritorijā (DzS) (turpmāk – Detālplānojums) un apstiprināts darba uzdevums tā izstrādei;
3. Lēmumam pievienotā darba uzdevuma derīguma termiņš noteikts 2 gadi (līdz 25.05.2023.) un tas nav pagarināts;
4. 05.07.2021. Administratīvajā rajona tiesā ierosināta administratīvā lieta Nr. A420195921, pamatojoties uz *vārds, uzvārds* pieteikumu par Lēmuma daļā par tā konstatējošās daļas 3. punkta un ar to apstiprinātā darba uzdevuma grozīšanu (iekļaujot tajā detālplānojuma teritoriju shematiska attēla veidā), kā arī darba uzdevumā iekļauto 4.4., 4.5., 4.6. un 4.7. apakšpunktu atcelšanu;
5. Ar Administratīvās rajona tiesas 23.07.2024. lēmumu tiesvedība administratīvajā lietā Nr. A420195921 ir izbeigta, jo pieteicējs – *vārds, uzvārds*, ir atteicies no prasījuma;
6. Detālplānojuma izstrāde nav uzsākta un īpašnieks neplāno tā izstrādi;
7. Zemes vienības ar kadastra apzīmējumu 8044 013 0215 turpmākā izmantošana un apbūve īstenojama atbilstoši spēkā esošajam Ādažu novada teritorijas plānojumam;
8. Pašvaldību likuma 4.panta pirmās daļas 15. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi;
9. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
10. Administratīvā procesa likuma 70.panta trešā daļa noteic, ka administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu;
11. Administratīvā procesa likuma 83.pants noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar Administratīvā procesa likuma 85. – 88.panta noteikumiem; Administratīvo aktu atceļ ar jaunu administratīvo aktu; Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā;
12. Administratīvā procesa likuma 85.panta otrās daļas 2.punkts noteic, ka adresātam labvēlīgu tiesisku administratīvo aktu var atcelt tad, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts;
13. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos,

pamatojoties uz Pašvaldību likuma 4.panta pirmās daļas 15. punktu, Teritorijas attīstības plānošanas likuma 12.panta trešo daļu, Administratīvā procesa likuma 70.panta trešo daļu, 83.pantu, 85.panta otrās daļas 2.punktu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, kā arī ņemot vērā, ka jautājums tika izskatīts un atbalstīts Attīstības komitejā 14.08.2024., Ādažu novada pašvaldības dome

**NOLEMJ:**

1. Atcelt Ādažu novada pašvaldības domes 25.05.2021. lēmumu Nr. 117 „Par atļauju izstrādāt detālplānojumu nekustamajam īpašumam Tallinas šosejā 57”.
2. Uzdot pašvaldības Centrālās pārvaldes Teritorijas plānošanas nodaļai lēmumu ievietot Teritorijas attīstības plānošanas informācijas sistēmā (TAPIS) un paziņojumu par lēmuma atcelšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Pašvaldības izpilddirektora vietniecei veikt šī lēmuma izpildes kontroli.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@TPN

@IDRV

@ Īpašn.: *vārds, uzvārds, e-pasts*

Indra Murziņa, 20203786